XO จับตากำไรไตรมาส 2 โตแตะ 99 ล้าน ครึ่งปีหลังเด่นต่อ รับคำสั่งซื้อฟื้น-ออเดอร์ใหม่หนุน
XO จับตากำไรไตรมาส 2/65 โตเด่น แตะ 99 ล้าน ครึ่งปีหลังเด่นต่อ รับคำสั่งซื้อฟื้น-ออเดอร์ใหม่หนุน และเปิดฐานลูกค้ากลุ่มใหม่ "ทวีปอเมริกา" โบรกแนะซื้อราคาลงลึกเป้าหมาย 18 บาท 
XO จับตากำไรไตรมาส 2/65 โตแตะ 99 ล้าน ครึ่งหลังเด่นต่อ รับคำสั่งซื้อฟื้น-ออเดอร์ใหม่หนุน โบรกแนะซื้อราคาลงลึกเป้า 18 บาทหมาย
26 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (26 ก.ค.65) ว่า บริษัท เอ็กโซติค ฟู้ด จำกัด (มหาชน) หรือ XO แม้แนวโน้มกำไรทยอยฟื้นตัวคาดไตรมาส 2/2565 อยู่ที่ 99 ล้านบาท (ลดลง 38% เทียบช่วงเดียวกันของปีก่อน,โต 4% เทียบไตรมาสก่อหน้า)
โดยกำไรลดลงเทียบช่วงเดียวกันของปีก่อน ไม่ได้ผิดจากคาด จากฐานปีก่อนสูงเป็น New high แต่ให้น้ำหนักกำไรครึ่งหลังปี 2565 ฟื้นตัว เทียบช่วงเดียวกันของปีก่อน, และเทียบครึ่งแรกปี 2565 จากคำสั่งซื้อฟื้นตัว และโอกาสได้รับออเดอร์ใหม่ส่วนเพิ่ม จากปัญหาผู้ผลิตรายใหญ่สหรัฐ ขาดแคลนซอสพริก ซึ่งปัจจุบัน XO ได้รับออเดอร์บ้างแล้วในไตรมาส 3/2565
ด้าน Valuation ราคาหุ้นที่ปรับลงมามาก โดยหุ้นซื้อขาย PER ปี 2565 อยู่ที่ 15 เท่า (-1SD จากค่าเฉลี่ย) และมี Div yield 4.8% ต่อปี ขณะที่ปัจจัยบวกระยะยาวปรับเพิ่มเป็น “ซื้อสะสม” มองราคาหุ้น ณ จุดนี้น่าสนใจ และภาพกลางยาวมีลุ้นอัพไซด์เพิ่มเติม จากโอกาสเปิดฐานลูกค้ากลุ่มใหญ่กลุ่มใหม่ (ทวีปอเมริกา) ซึ่งได้คำสั่งซื้อมาบ้างแล้ว คิดเป็น 1-2% ของรายได้ ราคาเป้าหมาย 18 บาท